**ΠΡΟΚΗΡΥΞΗ ΥΠΟΒΟΛΗΣ ΑΙΤΗΣΕΩΝ ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ ΣΤΟ ΤΜΧΑ (Νοέμβριος, 2023)**

Το Τμήμα Μηχανικών Χωροταξίας και Ανάπτυξης του Αριστοτελείου Πανεπιστημίου Θεσσαλονίκης, ανακοινώνει ότι δέχεται υποψηφιότητες για εκπόνηση διδακτορικής διατριβής στα ακόλουθα επιστημονικά πεδία:

* Αξιολόγηση της δυνατότητας εφαρμογής οικονομικών εργαλείων δέσμευσης της αξίας (value capture), για την αύξηση του πρασίνου στις ελληνικές πόλεις.
* Βιώσιμη ανάπτυξη της υπαίθρου
* Διερεύνηση των συμπεριφορών αστικής κινητικότητας (mobility behavior) σε συνάρτηση με χωρικούς, δημογραφικούς και κοινωνικο-οικονομικούς παράγοντες.
* Οικονομικά του περιβάλλοντος και της κλιματικής αλλαγής. Έμφαση στην οικονομική αποτίμηση μέτρων/πολιτικών μετριασμού ή/και προσαρμογής στην κλιματική αλλαγή.
* Πολεοδομικά πρότυπα οργάνωσης χρήσεων γης υπό το πρίσμα των πολιτικών για κλιματικά ουδέτερες πόλεις (net-zero cities). Έμφαση σε πρότυπα οργάνωσης όπως «Πόλη των x-Λεπτών/The x-minute city», «Πόλεις Εγγύτητας», «Πόλοι Αστικής Εγγύτητας», «χρονοπολεοδομία» και proximity oriented development (POD).
* Φασματική επεξεργασία εικόνων UAV ή/και δορυφορικών εικόνων σε μνημεία πολιτισμού/ιστορικά σύνολα.
* Φασματική επεξεργασία εικόνων UAV ή/και δορυφορικών εικόνων στην πολεοδομία/χωροταξία.
* Χωρικός σχεδιασμός πόλεων και περιφερειών στην εποχή της κλιματικής αλλαγής: κίνδυνοι, διακινδύνευση και στρατηγικές προσαρμογής
* Χωροθέτηση εγκαταστάσεων διαχείρισης επικίνδυνων αποβλήτων.

Ως υποψήφιοι γίνονται δεκτοί όσοι πληρούν τις εξής τυπικές προϋποθέσεις:

• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημεδαπής ή αναγνωρισμένου ως ισότιμου ιδρύματος της αλλοδαπής και

• Κάτοχοι Διπλώματος Μεταπτυχιακών Σπουδών Α.Ε.Ι. της ημεδαπής ή αναγνωρισμένου ως ισότιμου ιδρύματος της αλλοδαπής ή είναι κάτοχοι ενιαίου και αδιάσπαστου τίτλου σπουδών μεταπτυχιακού επιπέδου κατά το άρθρο 46 του ν. 4485/2017.

• Σε εξαιρετικές περιπτώσεις, γίνονται δεκτοί/ές ως Υποψήφιοι/ες Διδάκτορες και μη κάτοχοι Διπλώματος Μεταπτυχιακών Σπουδών εφόσον συνεκτιμηθούν άλλα προσόντα, όπως: επαρκές ερευνητικό έργο ή/και επαρκές επαγγελματικό έργο υψηλής στάθμης στο γνωστικό αντικείμενο της προτεινόμενης διατριβής, επιστημονικές δημοσιεύσεις, κ.λπ.

• Πτυχίο ή πιστοποιητικό καλής γνώσης (επίπεδο Β2) μιας τουλάχιστον ξένης γλώσσας εκ των Αγγλικών, Γαλλικών, Γερμανικών, Ισπανικών σύμφωνα με την πιστοποίηση επιπέδων γλωσσομάθειας του ΑΣΕΠ. Το πτυχίο ή πιστοποιητικό δεν απαιτείται εφόσον το πτυχίο ή/και το μεταπτυχιακό δίπλωμα σπουδών προέρχεται αντίστοιχα από αγγλόφωνο, γαλλόφωνο, γερμανόφωνο ή ισπανόφωνο Πανεπιστήμιο.

Οι ενδιαφερόμενοι καλούνται να υποβάλλουν φάκελο υποψηφιότητας με όλα τα απαιτούμενα δικαιολογητικά στη Γραμματεία του Τμήματος Μηχανικών Χωροταξίας και Ανάπτυξης σε ηλεκτρονική μορφή (στην **ηλεκτρονική διεύθυνση** **info@plandevel.auth.gr**) ως τις **20 Δεκεμβρίου 2023.** Τα πρωτότυπα δικαιολογητικά σε έντυπη μορφή θα υποβληθούν στην γραμματεία του Τμήματος από όσους εγκριθεί η αίτηση υποψηφιότητάς τους, κατά την εγγραφή τους.

Τα στοιχεία και δικαιολογητικά που πρέπει να περιλαμβάνει ο φάκελος υποψηφιότητας είναι τα εξής:

1. Έντυπη αίτηση στην οποία να δηλώνεται ένα από τα θεματικά πεδία που περιλαμβάνονται στην προκήρυξη
2. Επιστολή εκδήλωσης ενδιαφέροντος του υποψηφίου στην οποία αναπτύσσει συνοπτικά τα κίνητρα εκπόνησης διδακτορικής διατριβής και τους λόγους επιλογής της συγκεκριμένης ερευνητικής περιοχής (μέγιστο 500 λέξεις)
3. Αναλυτικό βιογραφικό σημείωμα
4. Αντίγραφα τίτλων προπτυχιακών/μεταπτυχιακών σπουδών, συνοδευόμενα από σχετική αναγνώριση του Διεπιστημονικού Οργανισμού Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ) αν προέρχονται από πανεπιστήμια του εξωτερικού.
5. Βεβαιώσεις αναλυτικής βαθμολογίας των ανωτέρω τίτλων.
6. Πτυχίο ή πιστοποιητικό καλής γνώσης (επίπεδο Β2) μιας τουλάχιστον ξένης γλώσσας εκ των Αγγλικών, Γαλλικών, Γερμανικών, Ισπανικών σύμφωνα με την πιστοποίηση επιπέδων γλωσσομάθειας του ΑΣΕΠ. Tο πτυχίο ή πιστοποιητικό ξένης δεν απαιτείται εφόσον το πτυχίο ή/και το μεταπτυχιακό δίπλωμα προέρχονται αντίστοιχα από αγγλόφωνο, γαλλόφωνο, γερμανόφωνο ή ισπανόφωνο Πανεπιστήμιο.
7. Αποδεικτικά διδακτικής, ερευνητικής ή επαγγελματικής δραστηριότητας (εφόσον υπάρχουν).
8. Αντίγραφα πτυχιακών εργασιών και επιστημονικών δημοσιεύσεων (εφόσον υπάρχουν) σε ηλεκτρονική μορφή.
9. Δύο (2) συστατικές επιστολές

Μετά την επεξεργασία των δικαιολογητικών, οι υποψήφιοι που πληρούν τις απαιτούμενες προϋποθέσεις θα κληθούν σε συνέντευξη.

Περισσότερες πληροφορίες στη Γραμματεία του Τμήματος Μηχανικών Χωροταξίας και Ανάπτυξης (τηλ: 2310991430, e-mail: info@plandevel.auth.gr) καθώς και στην ιστοσελίδα του Τμήματος <http://www.plandevel.auth.gr/el/studies/postgraduate>

|  |
| --- |
| **ΑΙΤΗΣΗ ΥΠΟΨΗΦΙΟΤΗΤΑΣ ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ** |
| Επώνυμο: Όνομα: Πατρώνυμο: Οδός & αριθμός: ΤΚ – Πόλη: Τηλ: Κιν: e-mail:  | Παρακαλώ να δεχθείτε την αίτησή μου για εκπόνηση διδακτορικής διατριβής στο Τμήμα Μηχανικών Χωροταξίας και Ανάπτυξης του Α.Π.Θ. στο παρακάτω επιστημονικό πεδίο\*: …………………………………………………………………\*Μπορείτε να δηλώσετε ένα συγκεκριμένο επιστημονικό πεδίο που περιλαμβάνεται στην προκήρυξη.Θεσσαλονίκη, / / Με τιμή (Υπογραφή)  |